Malgas gekies vir SWD-gholfspan | Oudtshoorn Courant
Malgas gekies vir SWD-gholfspan
Journalist Wyndham Ewerts | Wednesday, 30 September 2020, 08:02
OUDTSHOORN GHOLFNUUS - Een van Oudtshoorn se jong gholfspelers, Gabriël Malgas (10), is onlangs gekies vir die SWD-gholfspan wat op 9 Oktober in 'n driehoekige provinsiale reeks in Port Elizabeth gaan deelneem.
" Ek onthou ek het op 5-jarige ouderdom die eerste keer vir hom 'n plastiekgholfstok gegee. Later het ek hom die ware Jakob gegee en ek kon toe reeds sien dat hy 'n slag met dié sportsoort het. Dis veral sy dryfwerk en kortspel wat my beïndruk het. Op die oomblik is sy voorgee 'n 18.
"Op skool was Gabriël ook 'n vinnige atleet en rugbyspeler. Vanjaar het hy egter self besluit dat hy net op gholf wil fokus. As sy pa, voel ek dat indien dit sy begeerte is, ek nie met sy besluit sal inmeng nie. Dis duidelik dat hy 'n passie vir gholf het en met die nodige deursettingsvermoë en toegewydheid, is daar geen rede hoekom hy nie die hoogste vlak kan bereik nie."